Ομελέτα με κολοκυθάκια και μανιτάρια, η τέλεια καλοκαιρινή ομελέτα
Τα κολοκυθάκια δίνουν γλύκα και τα μανιτάρια σώμα σε αυτή την ελαφριά, καλοκαιρινή ομελέτα. Συνοδεύουμε με ψωμί ή παξιμάδια και τυρί φέτα ή άλλο της αρεσκείας μας.
8 αυγά, 1 κουτ. γλυκού κόλιανδρος σε σκόνη, 1 κουτ. γλυκού αλεύρι για όλες τις χρήσεις, 2 κουτ. σούπας ψιλοκομμένα φύλλα δυόσμου, 1 κουτ. σούπας φύλλα ψιλοκομμένα μαϊντανού, αλάτι, φρεσκοτριμμένο πιπέρι, 500 γρ. λευκά μανιτάρια, σε φέτες, 2 κολοκυθάκια, περασμένα από τη χοντρή πλευρά του τρίφτη, ελαφρώς αλατισμένα και καλά στυμμένα με τα χέρια, 50 ml ελαιόλαδο, 1 κουτ. σούπας μουστάρδα της αρεσκείας μας
Για να φτιάξουμε ομελέτα με κολοκυθάκια και μανιτάρια, σε ένα μπολ χτυπάμε καλά με τον αυγοδάρτη τα αυγά με τον κόλιανδρο, το αλεύρι, το μαϊντανό, το δυόσμο, αλάτι και πιπέρι.Ανάβουμε το γκριλ για να ζεσταθεί καλά.Ζεσταίνουμε καλά ένα τηγάνι, κατά προτίμηση αντικολλητικό, χωρίς λάδι, και μόλις κάψει καλά προσθέτουμε τα μανιτάρια.Τα σοτάρουμε για περίπου 5 λεπτά, σε δυνατή φωτιά, μέχρι να βγάλουν τα υγρά τους.Ρίχνουμε τα κολοκυθάκια, χαμηλώνουμε τη φωτιά και συνεχίζουμε το σοτάρισμα, μέχρι να εξατμιστούν τα υγρά που θα βγάλει το μείγμα.Τότε, προσθέτουμε το ελαιόλαδο και σοτάρουμε για άλλα 5 λεπτά, ανακατεύοντας με ξύλινη κουτάλα.Μόλις αρχίσουν να ροδίζουν, ρίχνουμε στο τηγάνι το μείγμα των αυγών και το αφήνουμε να ψηθεί για περίπου 3 - 5 λεπτά, μέχρι η κάτω πλευρά να πήξει και να ροδίσει.Ελέγχουμε ανασηκώνοντας την ομελέτα προσεκτικά με μια σπάτουλα.Αν το τηγάνι μας δεν είναι κατάλληλο για φούρνο, τυλίγουμε τη λαβή του καλά με αλουμινόχαρτο 2 - 3 φορές και το βάζουμε στη σχάρα του φούρνου, σε ένα από τα ψηλά ράφια, μέχρι να στερεοποιηθεί η επιφάνεια της ομελέτας και να φουσκώσει.Εναλλακτικά, γυρνάμε την ομελέτα πολύ προσεκτικά ως εξής: σκεπάζουμε το τηγάνι με ένα μεγάλο πιάτο, αναποδογυρίζουμε και αφήνουμε την ομελέτα να «γλιστρήσει» στο τηγάνι.Σερβίρουμε την ομελέτα με κολοκυθάκια και μανιτάρια και συνοδεύουμε με σαλάτα της αρεσκείας μας.
Αυγά,Κολοκυθάκια,Μανιτάρια,Χορτοφαγικά